I begyndelsen af [[1833]] blev han udnævnt til [[residerende kapellan]] for [[Budolfi Sogn|Budolfi Menighed]] i [[Aalborg]], men kort efter denne udnævnelse deltog han i den konkurrence om en ledig plads i [[Det Teologiske Fakultet (Københavns Universitet)|fakultetet]], i hvilken hans studiefælle og bedste akademiske ven, [[C.T. Engelstoft]], blev sejrherre. Både Hald og den anden overvundne medbejler til [[professor]]posten, [[Johannes Ferdinand Fenger|J.F. Fenger]], blev imidlertid anbefalede til [[Frederik 6.|kongen]] med "en særdeles Ros", og denne anbefaling havde til følge, at Hald allerede i juni 1833, uden ansøgning, blev udnævnt til sognepræst for [[Vor Frue Sogn (Aalborg Kommune)|Frue Menighed]] i Aalborg og annekset [[Nørre Tranders Sogn|Nørre Tranders]]. Ved reformationsfesten [[1836]] erhvervede han den teologiske [[doktorgrad]] for en kirkehistorisk afhandling om [[Karl den Store]]s "gave" (til den romerske stol), ''Donatio Caroli Magni ex codice Carolino illustrata'', og [[1837]] blev han kaldet til sognepræst ved [[Budolfi Kirke]], [[stiftsprovst]] for [[Aalborg Stift]] og provst for [[Aalborg Provsti]] og [[Kær Herred]].
Historie Ledere